چینده، بیلیم اینسان‌لاری، ثانیه‌ده سپتیلیون بیلگینی حسابلایان دونیانین ایلک فوتون کوانتوم بیلگی‌سایارینی اورتدی.
"چاینا دیلی" قزئتی‌نین خبرینه گؤره، چین بیلیم آکادمیسی طرفین‌دن گلیشدییریلن بیلگی‌سایار، هاوا تخمینلری، طب و تیجارت کیمی وئری‌لرین سیخ شکیلده ایشلندیگی ساحه‌لرده ایستیفاده ائدیله‌جک.
کلاسیک کامپوترلر وئریلری(داتالاری) 1 و یا 0 دگرین‌دکی بایت‌لاردان اولوشان حافظه قورولوشویلا ایشلرکن کوانتوم کامپوترلر هر ایکی دگری بیردن قوللانابیلیر.
چین بیلیم آکادمیسی متخصص‌لرین‌دن پان جیئنوی، سپتیلیون وئری‌نی ثانیه‌لر ایچینده ایشله‌ین بو کامپوترین حاضرداکی سوپر کامپوترلردن چوخ داها سرعت‌لی اولدوغونو و 2020.جی ایله قدر بو عنوانینی قورویاجاغینی سؤیله‌دی.
متخصص‌لر، سوپر کامپوترلرین بیر کیتاب‌خانا دولوسو کیتابی تک تک اوخودوغونو آنجاق فوتون کوانتوم بیلگی‌سایاری بوتون کیتاب‌لاری عینی آندا اوخویابیلدیغینی ایفاده ائدیر.
